આ ઘટનામાં આગમાં ગૂંગળાઈ અને દાઝી જવાથી નીરલ રાજપાલ અને અરાઇના રાજપાલનાં મોત નીપજ્યાં હતાં. જ્યારે તેમનાં પત્ની પલ્લવી રાજપાલને સારવાર અર્થે સ્ટર્લિંગ હોસ્પિટલ ખસેડ્યા હતા. ઘટના બનતાં ઘાટલોડિયા પોલીસ પણ તાત્કાલિક ઘટનાસ્થળે દોડી ગઈ હતી. રાજપાલ પરિવાર છેલ્લાં ૨૦ વર્ષથી ત્યાં રહેતો હતો. બ્રિજમોહન રાજપાલ અને તેમના પુત્રને સુપ્રીમ એન્જિનિયરિંગ વર્ક્સનો ઈલેક્ટ્રીક વાયરિંગનો વ્યવસાય હોવાનું સ્થાનિક સૂત્રોએ જણાવ્યું હતું. એફએસએલની ટીમ પણ ઘટનાસ્થળે દોડી ગઈ હતી અને આગ લાગવાનું સાચું કારણ જાણવાની તજવીજ હાથ ધરી હતી.